Aitsa! Hier is die goedkoopste bank | Netwerk24
As die Blitsbokke gedink het hulle kan net in Doebai opdaag en die eerste toernooi van die nuwe seisoen van Wêreldrugby se sewesreeks wen, het hulle hul liederlik misgis.
Aitsa! Hier is die goedkoopste bank
Deur Elvira Wood 03 Desember 2019 08:40
Capitec bied luidens Solidariteit se Navorsingsinstituut die goedkoopste bankdienste.
Bankkoste en programme om kliënte te beloon, was in 2019 aan die orde van die dag.
Dit is die bevinding van die vakbond Solidariteit se peiling oor bankkoste.
Solidariteit se navorsingsinstituut het Dinsdag sy tiende jaarlikse uitgawe van sy bankkosteverslag uitgereik.
“Banke het gepoog om met ’n kombinasie van beter voordele en verlaagde bankkoste as wenners in die mark uit die stryd te tree,” verduidelik Monica Mynhardt, navorser verbonde aan die instituut.
“In 2019 het Capitec sy titel teruggeneem as die goedkoopste rekening vir lae-inkomste gebruikers.
“Capitec is steeds die enigste bank wat goeie rente op transaksierekenings bied en wat gebruikers met ’n minimale balans in hul bankrekening kan help om hul bankkoste nog meer te verlaag,” sê sy.
“In ’n omgewing waar verskeie banke sukkel en deur groot afleggings in die gesig gestaar word, het Capitec dit sedert 2018 reggekry om direkte bankkoste vir gebruikers te verlaag.”
Met betrekking tot banke se vlagskiprekeninge begin ’n kombinasie van bankkoste en beloningsprogramme die oorwegende faktor vir gebruikers te word, lui die verslag. Vir gebruikers wat nie aan ’n beloningsprogram wil deelneem nie, bly Capitec die goedkoopste bank.
Banke het gepoog om met ’n kombinasie van beter voordele en verlaagde bankkoste as wenners in die mark uit die stryd te tree.
“Vir gebruikers op soek na beloningsprogramme, sal FNB se Gold Cheque-rekening waarde bied, met gebruikers wat hiermee toegang kry tot eBucks, die bank se beloningsprogram.
“Dit is verder ook die enigste rekening in hierdie kategorie, buiten dié van Capitec, wat verlaagde bankgeld van verlede jaar af bied. Hierdie verlaging het tot gevolg gehad dat FNB se Gold Cheque-rekening Standard Bank se Elite Bundle, die goedkoopste opsie met voordele van verlede jaar, net-net verbygesteek het,” sê Mynhardt.
Transaksierekeninge vir die hoërmiddelklasgebruikers is waarskynlik die mededingendste. Die soorte voordele in hierdie kategorie is oor die spektrum van banke heen baie vergelykbaar, en die verskil in koste tussen die verskillende banke is die kleinste in hierdie kategorie, sê Solidariteit.
“FNB Premier Cheque en Absa se Premier-rekening was egter die enigste twee wat ’n verlaging in bankkoste gebied het. Absa se Premier-rekening is so ook die goedkoopste rekening in hierdie kategorie – die koste hiervan is vergelykbaar met die duurste rekeninge in die vorige kategorie.
“Ten spyte daarvan dat FNB ook ’n verlaging in bankkoste kan bied, bly Standard Bank se Prestige Rebate-rekening die beste opsie naas Absa,” wys Mynhardt uit.
Vanjaar se verslag sluit ’n ontleding van internasionale rekeninge en buitelandse valuta in.
Solidariteit sê die doel is onder meer om gebruikers bloot te stel aan opsies om te diversifiseer deur in buitelandse valuta te belê.
“Hierdie rekeninge is tipies rekeninge wat met geen koste of minimum saldo aan ’n reeds bestaande transaksierekening gekoppel kan word, waarmee gebruikers buitelandse valuta kan aankoop. Absa, FNB, Standard Bank en Nedbank bied almal so ’n opsie, terwyl Capitec die enigste bank is wat nie hierdie opsie bied nie,” sê Mynhardt.
Dit is nie net Solidariteit wat Capitec as ’n wenner aanwys nie.
Die konsultasiefirma Columinate het in Junie gesê luidens sy navorsing is Capitec se kliënte ooglopend die gelukkigste met die manier waarop hulle aanlyn kan bank.
Meer oor: Solidariteit | Fnb | Absa | Capitec | Standard Bank | Monica Mynhardt | Bankkoste | Ebucks | Banke
African Bank lag al die pad bank toe
ZAR/AUD 10,02 (-2)
ZAR/EUR 16,28 (-11)
ZAR/GBP 19,29 (-17)
ZAR/USD 14,66 (-7)
Gold 1479,72 (-230)
Palladium 1871,13 (707)
Platinum 900,59 (-1250)
Silver 16,98 (-28)